Kitab Al asmaa
Iga Adlis n ismawn (s tɛrabt: كتاب الاسماء kitāb al-asmā’) yan umawal taɛrabt-taclḥit n Ibn Tunart. Nttan ad akk iqqburn ɣ imawaln n tutlayin timaziɣin, ḥḍant ɣila ɣ tinidlisn n MMSH n Aix-en-Provence (Tasdawit n Marsey). Ittyura ɣ tasut tis-XII ɣ usggwas n 1145 (540 hijrya)[1].
Amara nns[ssnfl | Snfl asagm]
Abu Ɛabdullah Muḥammad Ibn Jaɛfar al-Qaysi, ittuysan s yism n Ibn Tunart nɣ Ibn Tunirt. Ilul ɣ 1085 (478 hijrya) ɣ Qalɛa n Bni Ḥammad ɣ ugafa n tmazirt n Dzayr. Ikml tiɣri nns ɣ Buji d Dzayr tamdint, mn bɛd ɣ Kurdu ɣ Wandalus. Ikka-tt-in iga lqaḍi d aslmad ɣ Fas lli ɣ d immut ɣ 1172. Ikka-tt-inn iga yan umara amaziɣ.
Ma gis illan[ssnfl | Snfl asagm]
Kkuẓ n warratn ad ufan n "Adlis n ismawn", kraygat yan gisn ur irwas wayyaḍ. Munn kullu ɣ yan warra ig win tasut tis-XVII ar tis-XX. Gan s kkuẓ-itsn win umara Ibn Tunart. Tis-kkuẓt, talli akk gisn istawhman, gis uggar n 2.500 n ukccumn iɛrabn d usuɣl nnsn s taclḥit. Ikccumn ad smunntn ɛla ḥsab imrsi nnsn (tazzit n ufgan, imudar n tgmmi, imɣi ...).
Zɣ kullu tutlayin timaziɣin n ɣilad, ɣwalli akk iqrbn irwasn tamaziɣt taqburt tazaykut nna s yura Ibn Tunart adlis nns tga-tt Taclḥit. Mayad ar itbayyan mzyan ɣ iwaliwn d tguriwin n umawal ad acku llan gisn kra n tguriwin nna ur aɣ tn tafat abla ɣ tutlayt taclḥit d ur llin ɣ tutlayin timaziɣin yaḍn, zun d: Aɣwy, Afulkiy, Asid, Tigmmi, Idgam d Dar.
D llan daɣ kra n iwaliwn ɣ udlis ad nna ur llin ɣ taclḥit n ɣilad, wala ɣ tutlayin timaziɣin yaḍn, zun d: Kasra (ɣar), Wala (bahra), Aysladd (abla).[1]
Tiɣbula[ssnfl | Snfl asagm]
Isaɣuln[ssnfl | Snfl asagm]
- ↑ 1,0 et 1,1 ( fr ) Wikimazigh.com - Air Et Anciennete Du Tachelhit
jav_Latn kab_Latn kab_Latn kab_Latn kab_Latn kab_Latn kab_Latn kab_Latn bam_Latn kab_Latn fra_Latn